APSTIPRINĀJUSI:

Centrālās statistikas pārvaldes mantas atsavināšanas

komisija (27.06.2019. protokols Nr. 1701-21.1/19/3)

un Centrālās statistikas pārvaldes priekšnieka p.i.

K. Misāns \_\_\_\_\_\_\_\_\_\_\_\_\_\_\_\_\_ 28.06.2019.

**CENTRĀLĀS STATISTIKAS PĀRVALDES KUSTAMĀS MANTAS KOPĪBAS -TIPOGRĀFIJAS IEKĀRTU, ATSAVINĀŠANAS NOTEIKUMI**

* + 1. **Vispārējie noteikumi**

1. Centrālās statistikas pārvaldes kustamās mantas kopības – tipogrāfijas iekārtu atsavināšanas noteikumi (turpmāk tekstā - Noteikumi) izstrādāti atbilstoši Publiskas personas mantas atsavināšanas likumam un nosaka kārtību, kādā veicama Centrālās statistikas pārvaldes īpašumā esošo tipogrāfijas iekārtu atsavināšana, pārdodot izsolē.
2. Tipogrāfijas iekārtu īpašnieks un atsavinātājs –Centrālā statistikas pārvalde, PVN reģistrācijasNr. LV90000069830, pasta adrese: Lāčplēša iela 1, Rīga, LV-1301, (kontaktpersona: Jānis Jonikāns **(**tālrunis - 67 366 764 (mob.25 663 244); e-pasta adrese: [janis.jonikans@csb.gov.lv](mailto:janis.jonikans@csb.gov.lv)*).*
3. Tipogrāfijas iekārtu atsavināšanu organizē ar Centrālās statistikas pārvaldes 2019. gada 1. aprīļa rīkojumu Nr. 2019/13 „Par komisiju mantas atsavināšanai” izveidota izsoles komisija (turpmāk – Izsoles rīkotājs).
4. Tipogrāfijas iekārtu atsavināšanas veids - pārdošana rakstiskā izsolē ar augšupejošu soli.
5. Noteikumos noteiktie maksājumi tiek veikti *euro* valūtā.
   * 1. **Atsavināmās tipogrāfijas iekārtas, nosacītā cena un nodrošinājums**
   1. Tipogrāfijas iekārtas atsavina kā mantu kopība, kura sastāv no šādām vienībām:

|  |  |  |  |
| --- | --- | --- | --- |
| **Nr.** | **Nosaukums** | **Skaits (gb.)** | **Ražošanas gads** |
|  | Iespiedmašīna Adast Romayor 314/1 | 2 | Uz iekārtām nav atrodamas rūpnīcas ražotāja informācijas plāksnītes. |
|  | Numerācijas, perforēšanas iekārta Graphic Whizard GW 6000 | 1 | Uz iekārtām nav atrodamas rūpnīcas ražotāja informācijas plāksnītes. |
|  | Giljotīna Adast Maksima MS 80 | 1 | Uz iekārtām nav atrodamas rūpnīcas ražotāja informācijas plāksnītes. |
|  | Bukletu izgatavošanas iekārta Bourg BST | 1 | Uz iekārtām nav atrodamas rūpnīcas ražotāja informācijas plāksnītes. |
|  | Iekārta Plockmatic 310 | 1 | Uz iekārtām nav atrodamas rūpnīcas ražotāja informācijas plāksnītes. |
|  | Līmes uzklāšanas iekārta Planax Perfect Binder II | 1 | Uz iekārtām nav atrodamas rūpnīcas ražotāja informācijas plāksnītes. |
|  | Stieples šujmašīna | 1 | Uz iekārtām nav atrodamas rūpnīcas ražotāja informācijas plāksnītes. |
|  | Iespiedformas apstrādes iekārta NP60 | 1 | 1992 |
|  | Kopēšanas rāmis Parker Econ II | 1 | Uz iekārtām nav atrodamas rūpnīcas ražotāja informācijas plāksnītes. |
|  | Vienkāršas drukas iekārta Rotaprint R480/CD | 3 | Uz iekārtām nav atrodamas rūpnīcas ražotāja informācijas plāksnītes. |
|  | | |

* 1. Tipogrāfijas iekārtu ražošanas gads nav precīzi zināms. Tipogrāfijas iekārtas iegādātas divdesmitā gadsimta deviņdesmitajos gados.
  2. Faktiskais tipogrāfijas iekārtu tehniskais stāvoklis noteikts 2019. gada 22. maija vērtējumā Nr. VB/2019/5/17 (Noteikumu 1.pielikums), ko veicis SIA “Šēnvaldi” vērtēšanas birojs “Eksperts”, kuru pārstāv sertificēts vērtētājs, tehniskais eksperts Dainis Pastars (sertifikāts Nr. ETEA/IE4-1).
  3. Tipogrāfijas iekārtu kopības nosacītā cena - **EUR  0** (nulle *euro*, 00 centi), kas iekļauj demontāžas un transportēšanas izmaksas no Pārvaldes ēkas, nebojājot Pārvaldes īpašumu.
  4. Tipogrāfijas iekārtas apskatāmas Centrālajā statistikas pārvaldē, Lāčplēša iela 1, Rīga, LV-1301, darba dienās, apskates laiku iepriekš saskaņojot ar Centrālās statistikas pārvaldes kontaktpersonu Jāni Jonikānu (tālrunis - 67 366 764 (mob.25 663 244); e-pasta adrese: [janis.jonikans@csb.gov.lv](mailto:janis.jonikans@csb.gov.lv)).
  5. Nodrošinājums, ņemot vērā tipogrāfijas iekārtu nosacīto cenu, netiek noteikts.

1. **Informācija par tipogrāfijas iekārtu atsavināšanu**
2. Sludinājums par tipogrāfijas iekārtu atsavināšanu publicējams Centrālā statistikas pārvaldes tīmekļa vietnē <https://ww1.csb.gov.lv/lv/par-mums/informacija-par-CSP/ipasumi>.
3. Sludinājumā norāda:
4. tipogrāfijas iekārtu nosaukumu, atrašanās vietu;
5. kur un kad var iepazīties ar Noteikumiem;
6. tipogrāfijas iekārtu apskates vietu un laiku;
7. pieteikumu reģistrācijas un izsoles vietu un laiku;
8. tipogrāfijas iekārtu nosacīto cenu;
9. izsoles veidu;
10. samaksas kārtību.
11. Ar Noteikumiem var iepazīties Centrālajā statistikas pārvaldē, Lāčplēša iela 1, Rīga, LV-1301 un tīmekļa vietnē <https://ww1.csb.gov.lv/lv/par-mums/informacija-par-CSP/ipasumi>.
12. **Pieteikuma iesniegšana un reģistrēšana**
13. Atsavināmās kustamās mantas kopības pircējs var būt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt savā īpašumā tipogrāfijas iekārtas.
14. Pieteikumu (Noteikumu 2. pielikums) pieņemšanu un reģistrāciju Izsoles rīkotājs uzsāk 3 (trīs) darba dienu laikā pēc Noteikumu 3.1.punktā norādītā sludinājuma publicēšanas. Pieteikums iesniedzams slēgtā aploksnē ar atzīmi, kurai izsolei to iesniedz. Iesniedzot parakstīto pieteikumu, pretendents apliecina, ka ir iepazinies ar Noteikumiem, to nosacījumi ir saprotami un apņemas tos ievērot. Pieteikums uzskatāms par to iesniegušās personas gribas apliecinājumu iegūt savā īpašumā atsavināmās tipogrāfijas iekārtas kā mantu kopību, pirkuma tiesību iegūšanas gadījumā samaksājot savā piedāvājumā norādīto cenu un noslēdzot ar tā atsavinātāju līgumu (Noteikumu 3. pielikums) par tipogrāfijas iekārtu iegādi saskaņā ar Noteikumiem.
15. Pieteikums līdz 2019. gada 7. augustam, plkst. 10.00 iesniedzams nosūtot pa pastu Centrālajai statistikas pārvaldei uz adresi: Lāčplēša iela 1, Rīga, LV-1301 vai nododot personīgi iepriekšminētajā adresē darba dienās*,* kuram pievienojami šādi dokumenti:
    * 1. juridiskai personai-juridiskās personas pārstāvja (pilnvarotās personas) tiesības rīkoties uzņēmuma vārdā apliecinošs dokuments;
      2. fiziskai personai nepieciešamības gadījumā normatīvajos aktos noteiktajā kārtībā apstiprināts pilnvarojums pārstāvēt fizisko personu.
    1. Visi dokumenti iesniedzami valsts valodā, un tiem ir juridisks spēks, ja tie noformēti atbilstoši normatīvo aktu prasībām. Ja dokuments ir svešvalodā, tam pievieno notariāli apliecinātu tulkojumu valsts valodā. Ārvalstīs izsniegtos dokumentus pieņem, ja tie noformēti atbilstoši Latvijai saistošu starptautisko līgumu prasībām.
    2. Dokumenti, kuri iesniegti Izsoles rīkotājam, netiek atdoti.
    3. Pieteikums uzskatāms par nederīgu, ja tas neatbilst šo noteikumu 4.2., 4.3. un 4.4.punkta prasībām.
16. **Kustamās mantas izsole un pirkuma summas samaksa**
    1. Izsole notiks 2019. gada7. augustā plkst. 10.00 Centrālajā statistikas pārvaldē, Lāčplēša iela 1, Rīga, LV-1301.
    2. Izsoles solis tiek noteikts EUR 50,00 (piecdesmit *euro*, 00 centi).
    3. Personiski iesniegtie vai pa pastu atsūtītie piedāvājumi rakstiskai izsolei glabājami slēgtās aploksnēs līdz izsolei. Izsoles rīkotājs nav tiesīgs līdz slēgtās aploksnēs iesniegto piedāvājumu atvēršanai izpaust ziņas citiem izsoles pretendentiem.
    4. Šo Noteikumu 5.1.punktā norādītajā rakstiskas izsoles stundā izsoles rīkotājs pārbauda tās dienas pastu un noskaidro, vai reģistrētie dalībnieki ir iesnieguši piedāvājumus. Ja 15 minūšu laikā piedāvājumi netiek saņemti, klātesošajiem paziņo, ka piedāvājumu pieņemšana ir pabeigta. Pēc šā paziņojuma vairs netiek pieņemti ne personiski iesniegti, ne arī pa pastu atsūtīti piedāvājumi. Izsoles rīkotājs dalībnieku klātbūtnē atver slēgtās aploksnēs iesniegtos piedāvājumus un uz tiem parakstās (parakstās visi komisijas locekļi). Mutiskie piedāvājumi rakstiskā izsolē ir aizliegti.
    5. Pēc aplokšņu atvēršanas izsoles rīkotājs no iesniegtajiem piedāvājumiem sastāda piedāvāto cenu sarakstu, atraida nederīgos piedāvājumus, atzīmējot to izsoles protokolā, nosauc visaugstāko cenu un personu, kas to nosolījusi un paziņo, ka izsole pabeigta.
    6. Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, izsoles rīkotājs turpina izsoli, pieņemot rakstiskus piedāvājumus no klātesošajām personām, kuras piedāvājušas vienādu augstāko cenu.
    7. Ja vairāki izsoles dalībnieki piedāvājuši vienādu augstāko cenu, Izsoles rīkotājs turpina izsoli un aicina atkārtoti klātienē iesniegt rakstisku pirkuma cenas piedāvājumu, kas pārsniedz saņemto cenas piedāvājumu, atbilstoši izsoles solim.
    8. Izsoles vadītājam ir tiesības izraidīt no telpas, kurā notiek izsole, pretendentu, kurš neievēro izsoles noteikumus un ar savām darbībām traucē izsoli.
    9. Tipogrāfijas iekārtu nosolītājs 30 dienu laikā pēc izsoles rezultātu apstiprināšanas paraksta pirkuma līgumu (Noteikumu 3. pielikums).
    10. Piedāvātā augstākā pirkuma summa tipogrāfijas iekārtu nosolītājam jāsamaksā par nosolītajām tipogrāfijas iekārtām nedēļas laikā no izsoles dienas.
    11. Pirkuma summas samaksa par tipogrāfijas iekārtām ir jāveic Centrālās statistikas pārvaldes kontā**:** LV03TREL2120039016000.
    12. Ja Noteikumu 5.10.punktā noteiktajā termiņā nav veikta solītās cenas samaksa pilnā apmērā un, uzskatāms, ka atsavināmās kustamās mantas pirkuma tiesības ieguvusī persona atsakās no tipogrāfijas iekārtu pirkuma tiesībām, par ko Izsoles rīkotājs rakstveidā tai paziņo. Šādā gadījumā Izsoles rīkotājs piedāvā tipogrāfijas iekārtas pirkt pretendentam, kurš piedāvājis nākamo augstāko cenu**.**
    13. Ja šo Noteikumu 5.12.punktā minētais uzvarētājs neveic maksājumus Noteikumu noteiktajā apmērā, kārtībā un termiņos vai neparaksta tipogrāfijas iekārtu pirkuma līgumu, uzskatāms, ka jaunais izsoles uzvarētājs ir atteicies pirkt tipogrāfijas iekārtas. Šajā gadījumā izsole uzskatāma par nenotikušu.
    14. Visas izmaksas, kas saistītas ar pārdoto tipogrāfijas iekārtu demontāžu un pārvietošanu, sedz Pircējs. Pircējs uzņemas atbildību par zaudējumiem, kas tiek nodarīti Pārdevēja īpašumam, demontāžas vai transportēšanas laikā.
17. **Citi noteikumi**
    1. Pretendentiem, kuri vēlas piedalīties atsavināmo tipogrāfijas iekārtu izsolē, ir tiesības:
       1. saņemt publiski pieejamu informāciju saistībā ar tipogrāfijas iekārtu atsavināšanu un tās rezultātiem;
       2. septiņu dienu laikā pēc izsoles iesniegt Centrālās statistikas pārvaldes priekšniecei sūdzību un tajā norādīto apstākļu pierādījumus par izsoles rīkotāja pieņemtajiem lēmumiem un veiktajām darbībām vai atklātajiem Noteikumu pārkāpumiem saistībā ar tipogrāfijas iekārtu atsavināšanas norisi vai tās rezultātiem.

2.pielikums

Centrālās statistikas pārvaldes

kustamās mantas kopības – tipogrāfijas iekārtu

atsavināšanas noteikumiem

Centrālās statistikas pārvaldes kustamās

mantas atsavināšanas komisijai

Lāčplēša iela 1, Rīga, LV-1301

PIETEIKUMS KUSTAMĀS MANTAS KOPĪBAS IZSOLEI

Rīgā, 2019. gada „\_\_\_\_\_\_\_\_\_\_\_\_\_\_\_\_\_\_".

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskas personas nosaukums/fiziskas personas vārds, uzvārds)

reģistrācijās numurs/personas kods:

juridiskā/ deklarētā dzīves vietas adrese:

kontakttālrunis:

e-pasts, fakss:

bankas rekvizīti: \_ ^ ^

(konta numurs, bankas nosaukums, SWIFT kods)

iesniedz pieteikumu par šādas atsavināmās Centrālās statistikas pārvaldes kustamās mantas kopības

|  |  |  |
| --- | --- | --- |
| **Nr.** | **Nosaukums** | **Skaits (gb.)** |
|  | Iespiedmašīna Adast Romayor 314/1 | 2 |
|  | Numerācijas, perforēšanas iekārta Graphic Whizard GW 6000 | 1 |
|  | Giljotīna Adast Maksima MS 80 | 1 |
|  | Bukletu izgatavošanas iekārta Bourg BST | 1 |
|  | Iekārta Plockmatic 310 | 1 |
|  | Līmes uzklāšanas iekārta Planax Perfect Binder II | 1 |
|  | Stieples šujmašīna | 1 |
|  | Iespiedformas apstrādes iekārta NP60 | 1 |
|  | Kopēšanas rāmis Parker Econ II | 1 |
|  | Vienkāršas drukas iekārta Rotaprint R480/CD | 3 |

|  |
| --- |
|  |

iegādi par šādu summu :\_\_\_\_\_\_\_\_,00 euro (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 00 centi), un apņemas pildīt Centrālās statistikas pārvaldes kustamās mantas atsavināšanas komisijas apstiprinātos noteikumus „Centrālās statistikas pārvaldes kustamās mantas kopības – tipogrāfijas iekārtu atsavināšanas noteikumi”, ar kuriem ir iepazinies un kurus ievēros, noteiktajā kārtībā un termiņā samaksājot piedāvāto summu, par atsavināmajām tipogrāfijas iekārtām, ja tiks atzīts par izsoles uzvarētāju, un parakstīs pirkuma līgumu.

Iesniedzot parakstīto pieteikumu, pretendents apliecina, ka ir iepazinies ar Noteikumiem, to nosacījumi ir saprotami un apņemas tos ievērot. Pieteikums uzskatāms par to iesniegušās personas gribas apliecinājumu iegūt savā īpašumā atsavināmās tipogrāfijas iekārtas, pirkuma tiesību iegūšanas gadījumā noslēdzot pirkuma līgumu par tipogrāfijas iekārtu iegādi un saskaņā ar to samaksājot savā piedāvājumā norādīto cenu.

Pieteikumam pievienots:

* juridiskās personas pārstāvja (pilnvarotās personas) tiesības rīkoties uzņēmuma vārdā apliecinošs dokuments.
* normatīvajos aktos noteiktajā kārtībā apstiprināts pilnvarojums pārstāvēt fizisko personu.

Iesniedzot šo pieteikumu, piekrītu savai personas datu apstrādei atsavināmās Centrālās statistikas pārvaldes kustamās mantas iegādes mērķim.

Datums Paraksts / paraksts atšifrējums /

3. pielikums

Centrālās statistikas pārvaldes

kustamās mantas kopības – tipogrāfijas iekārtu

atsavināšanas noteikumiem

**(PROJEKTS)**

**TIPOGRĀFIJAS IEKĀRTU PIRKUMA**

**LĪGUMS Nr. 1701-8/19/\_\_\_\_**

Rīgā 2019. gada \_\_\_. \_\_\_\_\_\_\_\_\_\_\_\_\_\_\_

**Centrālā statistikas pārvalde** (turpmāk – **Pārdevējs**), tās priekšnieces **Aijas Žīgures** personā, kura rīkojas saskaņā ar Ministru kabineta 2018. gada 27. novembra noteikumiem Nr. 732 “Centrālās statistikas pārvaldes nolikums ”, no vienas puses, un

**\_\_\_\_\_\_\_\_\_\_\_\_\_\_\_,** reģ. Nr.\_\_\_\_\_\_\_\_\_\_\_, *vai* \_\_\_\_\_\_\_\_\_\_\_\_, personas kods\_\_\_\_\_\_\_\_\_\_\_\_\_\_ (turpmāk – **Pircējs**) kuras vārdā saskaņā xxxxxxxxxx rīkojas tās \_\_\_\_\_\_\_\_\_\_ \_\_\_\_\_\_\_\_\_\_\_\_\_\_, no otras puses, turpmāk katrs atsevišķi vai abi kopā saukti arī Puse/-es,

saskaņā ar Izsoles komisijas 2019. gada \_\_\_.\_\_\_\_\_\_\_\_\_\_\_\_ lēmumu (protokols Nr.\_\_\_\_), kuru 2019. gada \_\_. \_\_\_\_\_\_\_\_\_\_\_ apstiprinājusi Centrālās statistikas pārvaldes priekšniece, noslēdz šādu līgumu (turpmāk - **Līgums**):

1. **LĪGUMA PRIEKŠMETS**
2. Pārdevējs pārdod un Pircējs pērk šādas Pārdevējam piederošās tipogrāfijas iekārtas (turpmāk – **tipogrāfijas iekārtas**):

|  |  |  |
| --- | --- | --- |
| **Nr.** | **Nosaukums** | **Skaits (gb.)** |
|  | Iespiedmašīna Adast Romayor 314/1 | 2 |
|  | Numerācijas, perforēšanas iekārta Graphic Whizard GW 6000 | 1 |
|  | Giljotīna Adast Maksima MS 80 | 1 |
|  | Bukletu izgatavošanas iekārta Bourg BST | 1 |
|  | Iekārta Plockmatic 310 | 1 |
|  | Līmes uzklāšanas iekārta Planax Perfect Binder II | 1 |
|  | Stieples šujmašīna | 1 |
|  | Iespiedformas apstrādes iekārta NP60 | 1 |
|  | Kopēšanas rāmis Parker Econ II | 1 |
|  | Vienkāršas drukas iekārta Rotaprint R480/CD | 3 |
|  | | |

1. Pircējam ir tiesības pirkt tipogrāfijas iekārtas kā augstākās cenas par tipogrāfijas iekārtām piedāvātājam saskaņā ar Pārdevēja apstiprinātās izsoles rezultātiem.
2. **LĪGUMA SPĒKĀ ESAMĪBA UN DARBĪBAS TERMIŅŠ**
3. Līgums stājas spēkā tā abpusējas parakstīšanas brīdī un pilnā apjomā darbojas līdz Pušu saistību pilnīgai izpildei.
4. Pusēm nav tiesību atkāpties no šī Līguma saistību izpildes un tās ir saistošas Pušu tiesību un saistību pārņēmējiem.
5. **TIPOGRĀFIJAS IEKĀRTU PIRKUMA CENA UN NORĒĶINA KĀRTĪBA**
6. Pirkuma cena, par kādu Pārdevējs pārdod un Pircējs pērk tipogrāfijas iekārtas, ir Pircēja augstākā piedāvātā cena par atsavināmajām tipogrāfijas iekārtām - \_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_euro, \_\_centi) (turpmāk - Pirkuma cena).
7. Pirkuma cenā ir iekļautas tipogrāfijas iekārtu demontāžas un transportēšanas izmaksas, nebojājot Pārdevēja īpašumu.
8. Pārdevējs apliecina, ka uz šā Līguma parakstīšanas dienu Pircējs ir samaksājis pilnu Pirkuma cenu, kas norādīta Līguma 5. punktā.
9. **KĀRTĪBA, KĀDĀ TIPOGRĀFIJAS IEKĀRTAS PĀRIET PIRCĒJA ĪPAŠUMĀ UN IZDEVUMI**
10. Parakstot Līgumu, Pircējs apliecina, ka ir iepazinies ar tipogrāfijas iekārtu stāvokli un ka tas atbilst viņa prasībām;
11. Pēc Līguma parakstīšanu Pārdevējs nodod Pircējam tipogrāfijas iekārtas, par to parakstot pieņemšanas-nodošanas aktu. No Līguma un pieņemšanas-nodošanas akta parakstīšanas brīža Pircējs atbild par tipogrāfijas iekārtu saglabāšanu un uzņemas visu risku par tipogrāfijas iekārtām nodarītajiem bojājumiem vai iznīcināšanu u.tml.
12. **PUŠU TIESĪBAS, PIENĀKUMI UN APLIECINĀJUMI**
13. Pārdevējs apliecina, ka Līguma noslēgšanas brīdī Līguma priekšmets:
    1. ir pilnīgs un neaprobežots viņa īpašums un nav strīdus objekts;
    2. nav iznomāts vai citā veidā nodots lietošanā trešajām personām.
14. Pārdevējam nav tiesību tipogrāfijas iekārtas atsavināt vai nodot trešajām personām, kā arī apgrūtināt tipogrāfijas iekārtas ar parādiem un saistībām.
15. Pārdevējam nav zināmas trešo personu tiesības vai lietu tiesiskas prasības, kuras varētu kavēt tipogrāfijas iekārtu īpašuma tiesību pāreju uz Pircēju vai uz kuru pamata tipogrāfijas iekārtas no Pircēja varētu tikt attiesāts.
16. Tipogrāfijas iekārtas tiek nodots Pircējam bez jebkādām ekspluatācijas vai cita veida garantijām no Pārdevēja puses, tā esošajā stāvoklī, ar kuru Pircējs ir pilnībā iepazinies, un tas viņam ir zināms. Pircējs apliecina, ka tam Līguma izpildes gaitā vai pēc tā darbības beigām nav un nebūs pretenziju pret Pārdevēju par tipogrāfijas iekārtu tiesisko statusu, tehnisko stāvokli vai citām tipogrāfijas iekārtu pazīmēm.
17. Pircējs apmaksā visus ar tipogrāfijas iekārtu demontāžu un transportēšanu, nebojājot Pārvaldes īpašumu, saistītos izdevumus.
18. Līgums tiek noslēgts, paļaujoties uz tajā norādītajiem Pārdevēja un Pircēja apliecinājumiem un garantijām un to parakstot, Puses vienojas:
    1. sagatavot, parakstīt, pieprasīt, iesniegt un saņemt jebkādus dokumentus, kas varētu būt nepieciešami šī Līguma pienācīgai izpildei un tādu tiesisku vai faktisku šķēršļu novēršanai, kuru pastāvēšanu Puses nav paredzējušas vai nevarēja paredzēt pirms šī Līguma parakstīšanas;
    2. visi minētie Pušu apliecinājumi tiek uzskatīti par pamatotiem ar Pušu rīcībā esošo informāciju, kas iegūta pēc minēto apstākļu pienācīgas un pilnīgas noskaidrošanas, un tie paliks patiesi un spēkā esoši līdz Līguma pilnīgai izpildei;
    3. Līguma darbības laikā neviena no Pusēm neveiks un nepieļaus nekādas darbības, kas būtu Līgumā izteikto apliecinājumu un garantiju pārkāpums vai padarītu jebkuru minēto apliecinājumu vai garantiju par nepatiesu vai spēkā neesošu;
    4. katras Puses jebkura no šī Līguma izrietošā saistība ir izpildāma bez atgādinājuma un nekavējoties tiklīdz iestājies tās izpildei Līgumā noteiktais termiņš, nosacījums vai cits pamats.

1. **LĪGUMA NOTEIKUMU GROZĪŠANAS KĀRTĪBA**
2. Līgums satur galīgo Pušu gribas un rakstisko visu šīs vienošanās noteikumu izpaudumu un ir pilnīgs un vienīgais tā noteikumu paziņojums.
3. Jebkuri Līguma grozījumi vai papildinājumi stājas spēkā un kļūst par šī Līguma neatņemamām sastāvdaļām ar brīdi, kad tie noformēti rakstveidā un Puses tos parakstījušas.
4. **PUŠU ATBILDĪBA UN STRĪDU RISINĀŠANA**
5. Puses ir savstarpēji atbildīgas saskaņā ar šo Līgumu un Latvijas Republikā spēkā esošajiem normatīvajiem aktiem.
6. Puses apņemas atlīdzināt viena otrai tiešos zaudējumus, kas radušies līgumsaistību neizpildes vai nepienācīgas izpildes dēļ.
7. Strīdus, ko Puses nevar atrisināt savstarpēju sarunu ceļā, tās risina tiesā normatīvajos aktos noteiktajā kārtībā.
8. Pircējs garantē, ka novērsīs par saviem līdzekļiem jebkurus bojājumus Pārdevēja pārvaldītajam īpašumam, kas var rasties tipogrāfijas iekārtu demontāžas un transportēšanas gadījumā. Bojājumu novēršanas termiņš ir 10 darba dienas vai cits garāks Pārdevēja noteikts termiņš no Pārdevēja paziņojuma saņemšanas brīža.
9. Gadījumā, ja Pircējs nav novērsis Līguma 21. punktā noteiktos bojājumus Līguma 21. punktā noteiktajā termiņā, Pircējs maksā Pārdevējam līgumsodu 50 *euro* apmērā par katru nokavēto dienu. Ja Līguma 21. punktā noteiktais bojājumu novēršanas termiņš tiek kavēts vairāk kā 5 dienas, Pārdevējs bojājumus var novērst patstāvīgi, bet Pircējs, pamatojoties uz Pārdevēja izsniegta rēķina pamata, 5 darba dienu laikā apmaksā Pārdevēja radušos izdevumus bojājumu novēršanai.
10. **NOBEIGUMA NOTEIKUMI**
11. Visos gadījumos, kas nav paredzēti šajā Līgumā, Puses rīkojas saskaņā ar spēkā esošajiem normatīvajiem aktiem.
12. Visi paziņojumi un cita veida korespondence, ko Puses nosūta viena otrai saistībā ar šo Līgumu, ir jābūt rakstiskai un nosūtāma saņēmējam pa pastu ierakstītā vēstulē, vai elektroniski pa e-pastu, parakstot ar drošu elektronisko parakstu, uz Līguma IX. nodaļā noteiktajām Pušu adresēm vai nodotai saņēmējam personīgi pret parakstu vai ar kurjerpastu. Sūtot pa pastu ierakstītu sūtījumu, paziņojums uzskatāms par nodotu adresātam septītajā dienā pēc tā nodošanas pastā. Sūtot elektroniski, paziņojums uzskatāms par nodotu adresātam nākamajā darba dienā.
13. Līgums sastādīts latviešu valodā uz \_\_\_\_\_\_\_\_ (\_\_\_\_\_\_\_\_\_) lapām, 2 (divos) eksemplāros, pa vienam eksemplāram katrai no Pusēm. Abiem Līguma eksemplāriem ir vienāds juridiskais spēks.
14. **PUŠU REKVIZĪTI**

|  |  |
| --- | --- |
| Pārdevējs | Pircējs |
| **Centrālā statistikas pārvalde**  Reģ.Nr. 90000069830  E-pasts: [csb@csb.gov.lv](mailto:csb@csb.gov.lv)  Adrese: Lāčplēša iela 1, Rīga  Banka: Valsts Kase  Bankas kods: TRELLV22XXX  Konta Nr.: LV03TREL2120039016000 |
|  |  |

|  |  |  |  |
| --- | --- | --- | --- |
| Priekšniece | \_\_\_\_\_\_\_\_\_\_\_ | A. Žīgure |  |